**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL DAIVOS VILKĖS SKYRIMO Į KlAIPĖDOS „SAULĖTEKIO“ PROGIMNAZIJOS DIREKTORIAUS PAREIGAS“**

**1. Sprendimo projekto esmė, tikslai ir uždaviniai.**

2019 m. birželio 13 d. įvyko konkursas Klaipėdos „Saulėtekio“ progimnazijos direktoriaus pareigoms eiti. Šiuo sprendimo projektu prašome skirti konkursą laimėjusį asmenį Daivą Vilkę į Klaipėdos „Saulėtekio“ progimnazijos direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkursą laimėjusios Daivos Vilkės 2019 m. liepos 15d. prašymą skirti ją nuo 2019 m. rugpjūčio 27 d. Klaipėdos „Saulėtekio“ progimnazijos direktore.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.

Švietimo įstaigų vadovai skiriami į pareigas penkeriems metams konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2019 m. birželio 13 d. vykusiame konkurse į Klaipėdos „Saulėtekio“ progimnazijos direktoriaus pareigas dalyvavo trys pretendentai, konkurso atrankoje Daiva Vilkė iš galimos maksimalios 5 balų komisijos narių skiriamos konkursinio balo dalies surinko 4,24 balo ir paskelbta laimėjusia konkursą.

**3. Kokių rezultatų laukiama.**

Bus paskirtas Klaipėdos „Saulėtekio“ progimnazijos vadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą (toliau – Darbo apmokėjimo įstatymas) ir Klaipėdos miesto savivaldybės biudžetinių įstaigų vadovų darbo apmokėjimo sistemos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2- 196 (toliau – Aprašas).

Vadovaujantis Darbo apmokėjimo įstatymo 8 straipsnio 2 dalimi, Aprašo 10. punktu, mokyklų vadovų, jų pavaduotojų ugdymui pareiginės algos pastovioji dalis nustatoma pagal Darbo apmokėjimo įstatymo 5 priedo VIII skyrių ir Aprašo priedą, atsižvelgiant į mokykloje ugdomų mokinių skaičių, pedagoginio darbo stažą (pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina Lietuvos Respublikos švietimo ir mokslo ministras), veiklos sudėtingumą, vadovavimo tai švietimo įstaigai darbo stažą, vadovavimą švietimo įstaigai su specialiosios mokyklos ar specialiojo ugdymo grupės paskirtimi, įgyvendinamų ugdymo programų skaičių.

Klaipėdos „Saulėtekio“ progimnazijoje ugdomų mokinių skaičius yra 249. Daiva Vilkė turi daugiau kaip 15metų pedagoginio darbo stažą, vadovavimo tai švietimo įstaigai darbo stažo neturi. Klaipėdos „Saulėtekio“ progimnazija nėra švietimo įstaiga su specialiosios mokyklos, ar specialiojo ugdymo grupės paskirtimi, ar įgyvendinanti netradicinio ugdymo sampratos elementus. Ši įstaiga yra švietimo įstaiga, kurioje įgyvendinamos dvi ugdymo programos (pradinio ir pagrindinio).

Įstaigos vadovui, nustatant pareiginės algos pastoviosios dalies koeficientą, koeficientas didinamas dėl veiklos sudėtingumo – švietimo įstaigoje yra ugdoma (mokoma) 27 vaikai su specialiaisiais poreikiais – 3 procentais.

Vadovaujantis Aprašo priedu, pareiginės algos pastoviosios dalies koeficiento dydis – 10,84 (10,52 + 3 proc.) pareiginės algos baziniais dydžiais.

**6. Lėšų poreikis sprendimo įgyvendinimui.**

Nuo 2019 m. rugpjūčio 26 d. būtų taikomas pareiginės algos pastoviosios dalies koeficientas 10,84 pareiginės algos baziniais dydžiais.

Metinis įstaigos vadovo darbo užmokesčio fondas sudarytų 22503,84 Eur be socialinio draudimo įmokų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – biudžetinė įstaiga turės vadovą.

PRIDEDAMA:

1. Pretendentų Klaipėdos „Saulėtekio“ progimnazijos direktoriaus pareigoms eiti konkurso 2019m.birželio 13 d. protokolo Nr. ADM-282 išrašas, 1 lapas.
2. Daivos Vilkės 2019 m. liepos 15 d. prašymo Nr. R1-4782 „Dėl priėmimo į direktoriaus pareigas“ kopija, 1 lapas.
3. Teisės aktų išrašas, 4 lapai.
4. Lietuvos Respublikos specialiųjų tyrimų tarnybos 2019-07-03 raštas Nr. 4-01-5918, 1 lapas.

Personalo skyriaus vedėja Inga Gelžinytė-Litinskienė